Õppematerjal on valminud Eesti Võõrkeeleõpetajate Liidu poolt korraldatud koolituse

„VÕÕRKEELEÕPETAJA JA –ÕPETUS UUES ÕPPEKAVAS“

ESF meetme „Kooli poolelijätmise vähendamine, haridusele juurdepääsu suurendamine ning õppe kvaliteedi parandamine“ alameetme „Põhikooli ja gümnaasiumi riiklikele õppekavadele vastav üldharidus“ raames. Projekti toetab Euroopa Sotsiaalfond ja Eesti riik.

PROJEKTÕPPEKAVA eTwinning

**Projektõppe teema**: Suurmeeste jälgedes

**Osalejate vanus**: 15-16

**Projekti eesmärgid**: õpetada õpilasi väärtustama mineviku pärandit ning hoidma rahva traditsioone; tutvustada õpilastele teiste rahvaste kultuurilugu ning õpetada neid pieteeditundega suhtuma teiste rahvaste traditsioonidesse; õppida koostama esitlust ning läbi viima uurimustööd; suunata õpilasi arendama oma võõrkeeleoskust ning etiketti.

**Lõimitavad ained**: võõrkeeled, ajalugu, geograafia, informaatika, kultuuriajalugu, usuõpetus, keel ja kirjandus, Euroopa õpe

**Kasutatavad vahendid**: digikaamera, Mestimisruum, PowerPoint, videokonverents, e-post

**Töö käik**: õpilased pildistavad oma kodulinnas kuulsamaid mälestusmärke (võib ka tänavasilte, mis kannavad mõne kultuuritegelase nime) ning laevad need üles pildigaleriisse. Järgmise sammuna koostavad õpilased lühitekstid iga pildil oleva isiku tutvustuseks. Partnerkooli õpilased peavad pildid ja tekstid omavahel kokku sobitama ning teevad sellest esitluse. Õpilased kontrollivad partnerite vastuseid ning vajadusel lisavad selgitusi, vastavad küsimustele.Võib korraldada ka videokonverentsi, et partnerid üksteist tundma õpiksid ja vajadusel foneetiliselt võõrapäraste nimede hääldamisel aitaksid.

 Lõpuks koostavad õpilased mängu oma kodulinna kultuuritegelaste kohta (näit. Kuldvillak) ning saadavad partnerkoolile mõistatamiseks.

**Oodatavad tulemused**: Õpilased õpivad tundma oma projektipartnereid ning kultuurilisi erinevusi/ sarnasusi teistes riikides. Projekti käigus arendavad õpilased oma võõrkeele- ja IKT oskusi. Õpilased omandavad meeskonnatöö kogemusi. Projekti raames saavad õpilased uusi teadmisi erinevate riikide ajaloost, kultuuriloost, kunstiajaloost.